સરકારનાં તઘલખી નિર્ણયનાં વિરુદ્ધમાં શિક્ષકો અને રાજય પ્રાથમિક શિક્ષક સંઘે આપેલી લડતના ભાગ રૂપે રાજ્યના શિક્ષણ મંત્રી ભૂપેન્દ્રસિંહ ચુડાસમા અને ગુજરાત રાજય પ્રાથમિક શિક્ષક સંઘના હોદ્દેદારો વચ્ચે સોમવારે બેઠક યોજાઈ હતી.આ બેઠક માં લેવાયેલ નિર્ણય અનુસાર જે તે શાળાના શિક્ષકોએ ઉત્તરવહી ચકાસણી કરવાની રહેશે.ઉત્તવહીના મૂલ્યાંકનની કામગીરી પુર્ણ થયા બાદ તેં ઉત્તરવહીઓની 25 ટકા લેખે પુનઃચકાસણી કરવાની રહેશે તેમાં દરેક ધોરણનાં દરેક વિષયોની તપાસાયેલ ઉત્તરવહિઓ પૈકી અન્ય શાળાના શિક્ષકો 25 ટકા લેખે ઉત્તરવહી ચકાસશે.તેમજ પુનઃચકાસણી બાદ આપવામાં આવેલ ગુણ જે તે વિદ્યાર્થીઓ માટે આખરી ગણવામાં આવશે તેમ જણાવાયું હતુ.જોકે સંઘનાં હોદ્દેદારો દવારા શિક્ષકોના હિતમાં અપાયેલી લડત રાજ્યના શિક્ષકોએ બિરદાવી હતી. જેને પગલે શિક્ષકોનો રોષ શાંત થતાં વિરોધનો અંત આણ્યો હતો.